117 



jüngste raiß. Nachdeine ich das viertel Yarah (\''oraii) deß vmb- 

 straiffendten vnd dienstlosen Gesindels halber, wie ich dann dest- 

 wegen mein vleissige nachfrag auf dergleichen gesindel gehabt, 

 durchgereist vndt trieff zue Kaindorf den 13. Febi'uar anno etc. 

 1609 zween vnibstraiffendte Lanndtskhnecht, die sich mit falschen 

 vnd betrueg mit einer gedehrten Ronna Wurzeil. die etliecher 

 massen ainer Alraunwurzen gleich formig miteinander im lanndt: 

 hin vnd wider gezoegen vnd den armen leuthen ganz hochtrueg- 

 lichen und verpottener Weiß verkhaufft vnd darmit betroegen, die 

 ich in das Lanndtgericht Hartberg geliefert, die dann nach guet- 

 hcher Examination ihre aussag, wie Euer Gnaden vnd Gnaden 

 hiebei ligenndt mit Litera A: vnd B: fambt der vermaindten 

 Alraun würzen gnedig zuesehen haben, die ich aber auf für- 

 bitt auch bedennkhung alters vnd Jugent gegen einen ordtent- 

 lichen Reuers vnd Urphedt mit Lietera C: sich die Zeit ihres 

 leebens in diesem lanndte Steier mit solchem nit mehr betretten 

 lassen sollen, der gefenukhnuß bemiiessiget, für eins — 



Zum andern bin ich in gewiese erfahrung khommen, daß 

 etliche Reuter, so von hinnen auß dem herrn von Königsberg 

 zuzoegen sein, die armen leuth nach ihrem gefallen geschäzt 

 vnd sonderlich einer vnder ihnen Nahmens Georg Krainer von 

 Pettau, der sich für den Landtprouosen außgeben vnd gar vbel 

 gehaust, denen ich nachgeraist, sie aber auf mein gueten vleiß 

 nit erlanngen moegen, Innkhünfftigen aber so sie sollen 

 wiederrumben ins landt komen, sollen sie der gebüer nach 

 gestrafft vnd deß Landtprouosen dinst genuegsamblichen ein- 

 gestrichen werdten. Habe mich auch bei allen Burckhfridt vnd 

 Lanndtgericht herrn deß vmstraiffenden vnd dinstlossen Gesindels 

 halber angemelt,aber dergleichen kheine erlangen noech bekhomen 

 khoennen. Thue mich hiermit zu Euer Gnaden vnd Gnaden 

 vuderthenig vnd gehorsamblichen beuelhen. 



Euer Gnaden vnd Gnaden 

 vndertheniger vnd gehorsamer 



Wolf Glederl 



Landt Prouoß jn Stej'er. 



Am Rubrum: An ein ersamb hochlöbl. Landtschaft deß 

 Herzogthumbs Steyer herrn \^erordtneten. Wolfgang Glöderl 



